**HANKEDOKUMENDID**

**(HD / Juhised pakkujale)**

**„Omanikujärelevalve teenus Narva linna tänavavalgustite LED valgustite vahetusel”**

**VEEBILEHEHANGE**

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb ettepaneku esitada pakkumus omanikujärelevalve teenuse osutamiseks Narva linna tänavavalgustite LED valgustite vahetusel.

Riigihange [veebilehehange/teenused]: „Omanikujärelevalve teenus Narva linna tänavavalgustite LED valgustite vahetusel”.

Hankija: Narva Linnavalitsuse Linnamajandusamet (rg-kood 75039729).

Rahastamisallikad: Narva linna eelarve/omavahendid.

Hankelepingu eeldatav maksumus:  **10 000,00 EUR (km-ta) / 12 200,00 EUR (km-ga).**

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Kõrvaldamis- ja kvalifitseerimistingimus | | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused | **Pakkuja esitab** koos pakkumusega HD  Lisa 1 kohaselt vormistatud kinnituse |
| 2. | Pakkujal peab olema hankelepingu täitmiseks tänavavalgustuse ehitustööde omanikujärelevalve teostaja rollis diplomeeritud elektriinsener tase 7 (kompetentsid: „Ehitus, käit ja järelevalve“), (vastavalt EQF või samaväärsele kutsestandardite süsteemile), või B-klassi pädevustunnistusega spetsialist (kompetentsid: „Elektritöö juhtimine, Käidukorraldamine“), (vastavalt EQF või samaväärsele kutsestandardite süsteemile). | **Hankija kontrollib kutsetunnistuse olemasolu ise. Pädevustunnuse koopia peab esitatama pakkuja (kuna need andmed ei ole hankijale kättesaadavad).** |

Täiendavad dokumendid

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

Maksuvõlgade kontroll:

Maksuvõlgade kontroll toimub kaheetapiliselt:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Teenused lühikirjeldus:

Teenuse lühikirjeldus on antud tehnilises kirjelduses (HD Lisa 5).

Kui tehnilises kirjelduses on märgitud kindel ostuallikas, tootenimetused, kaubamärk, patent, tüüp, päritolu või tootmisviis, on RHS § 88 lg 6 kohaselt pakkujatel alati õigus pakkuda samaväärseid tooteid, olenemata sellest, kas hankija on lisanud märke „või sellega samaväärne“.

Juhul, kui pakkuja soovib asendada tehnilises kirjelduses või pakkumuse maksumustabelis nimetatud tooteid ja/või -materjale, tuleb muudatuse kohta teha maksumustabeli vastavasse lahtrisse märge. Kõik soovitud muudatused peavad olema üheseks arusaamiseks nummerdatud. Asenduste kohta tuleb esitada eraldi lehel selgitus, kus näidata algse toote ja/või materjali nimetus ja mark ning asendavate toodete ja/või materjalide nimetus, mark, tehnilised andmed.

Kõik soovitud asendused peavad olema vähemalt samaväärsed tehnilises kirjelduses või pakkumuse maksumustabelis nimetatud toote ja/või materjaliga. Juhul, kui asendatud toode ja/või materjal on oma tehnilistelt tingimustelt halvem esialgsest, on see aluseks pakkumuse tagasilükkamisel.

# 

Hankekutse ja dokumentide väljastamine

Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel [www.narva.ee](http://www.narva.ee). Hankedokumentide paberkandjal väljastamist ei toimu.

Pakkumuse hinna väljendamise viis ja rahaühik

Pakkumuse hind väljendada ranges vastavuses ette antud vormiga (HD Lisa 6) kogusummahinnana (*fixed price*) käibemaksuga ja ilma, täites seejuures kõik maksumusread. Täiendavate maksetingimuste esitamine on keelatud. Pakkumuse rahaühikuks on euro (€), rahvusvaheline lühend EUR.

Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile [narvahanked@narva.ee](mailto:narvahanked@narva.ee)

Hankija ei vastuta e-posti side korrapärase toimimise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg: **hiljemalt 14.02.2024.akell 10.30**.

Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

Pakkumuse avamise aeg: **14.02.2024.akell 11.00.**

Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga, eelnevalt vastavaks tunnistatud pakkumus (RHS § 85 lg 4).

Kõigi pakkumuste tagasilükkamine:

1.Hankija lükkab pakkumuse tagasi, kui see ei vasta riigihanke dokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.

2. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt või ühispakkujalt nõutud selgituse saamist ja tõendite hindamist, et pakkumuse maksumus on põhjendamatult madal, või pakkuja ei ole tähtaegselt esitanud nõutud selgitust.

3. Hankijal on õigus pakkumus tagasi lükata ka järgmistel juhtudel:

3.1. pakkumuse maksumus ületab lepingu eeldatavat maksumust;

3.2. riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või mittevajalikuks;

3.3. aset on leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada, ja lähtuvalt mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

Kirjalik teade pakkumuse tagasilükkamise kohta väljastatakse pakkujale viivitamata, kuid mitte hiljem kui 3 tööpäeva jooksul otsuse tegemisest arvates.

# Hankemenetluse kehtetuks tunnistamine:

# Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Teenuse osutamise tähtaeg

Omanikujärelevalve teenuse osutamine algab hetkest, mil käsundusleping on allkirjastatud mõlema poole poolt tingimusel, et ehitustöövõtjaga on vastav töövõtuleping sõlmitud. Järelevalve osutamise kogupikkus on orienteeruvalt 6 kuud, millele lisandub 36 kuud ehitustööde garantiiaeg.

Hankelepingu olulised tingimused

Hankeleping sõlmitakse vastavalt lisatud lepinguprojektile (HD Lisa 7).

Ette antud lepingutingimused pole läbiräägitavad.

Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 1).

Tööde vastuvõtmine ning nende eest tasumine toimub ühes osas. Vaheakteerimisi ega ettemakseid pole ette nähtud.

Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Hankija vastutav isik:

Rimma Aleksejeva, Narva Linnavalitsuse Linnamajandusameti kommunaalküsimuste vanemspetsialist, kontakttelefon (+372) 359 9214, mobiiltelefon (+372) 5664 9020, e-post: [rimma.aleksejeva@narva.ee](mailto:rimma.aleksejeva@narva.ee).

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3 Ühispakkumuse volikiri (vajadusel)

Lisa 4. Alltöövõtja nõusolek (vajadusel)

Lisa 5. Tehniline kirjeldus

Lisa 6. Pakkumuse maksumustabel

Lisa 7. Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankedokumentide ja nende lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame pakkumuses kõigi hanketeates ja hankedokumentides esitatud tingimuste ülevõtmist ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi.
5. Meile on antud võimalus saada täiendavat informatsiooni hankedokumentide sisu kohta ning tutvuda kõikide projekteerimiseks ja ehitustööde teostamiseks vajalike dokumentide ja asjaoludega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Käibemaksukohustuslase reg.nr: |  |
| Tegevuskoha aadress: |  |
| Telefon: |  |
| E-posti aadress: |  |
| Kodulehekülg: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasivolitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Volitaja allkiri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Volitaja nimi ja ametikoht: \_\_\_\_\_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Alltöövõtja nõusolek**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

**ALLTÖÖVÕTJA NÕUSOLEK**

**Käesolevaga** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(alltöövõtja, kelle kvalifikatsioonile tuginetakse, ärinimi)*

\_\_\_\_\_\_\_\_\_\_\_\_\_\_\_\_\_ *(äriregistrikood)* **tõendab, et on andnud** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja ärinimi)* **nõusoleku osaleda ülalnimetatud hankelepingu täitmisel \_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(tööde liik)* **osas** **alltöövõtjana**.

*Alltöövõtja esindaja nimi: \_\_\_\_\_\_\_\_\_\_\_\_\_\_\_\_*

*Esindaja allkiri: \_\_\_\_\_\_\_\_\_\_\_\_\_\_\_\_*

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

**TEHNILINE KIRJELDUS**

1. **Üldosa**

Lepingu objektiks on Narva linna tänavavalgustite LED valgustite vahetuse omanikujärelevalve teenus.

Valgustuspunktid, mille tänavavalgustite kuuluvad vahetusele, on kirjeldatud riigihanke nr 272368 „Narva linna tänavavalgustite vahetus LED valgustite vastu“ tehnilises kirjelduses ja selle lisades.

Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt ehitusobjekti tegelikust olukorrast ja seisundist. Hankija eeldab, et Pakkuja on oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on Pakkuja risk.

1. **Töö iseloomustus**

Tänavavalgustuse rekonstrueerimiseks vajalikke ehitustöid teostatakse vastavalt hankedokumentatsioonile Narva linna erinevatel tänavatel. Narva linna tänavavalgustite vahetus LED valgustite vastu teostatakse vastavalt Hepta Group Energy OÜ poolt koostatud „Narva linna tänavavalgustuse projekteerimine“ põhiprojektile, töö nr 23685. Ehitusprojekt on kättesaadav siin: <https://NarvaLK.quickconnect.to/d/s/vybI5CpP4CNyMflmujTsGo3bM8CMNiAE/_MUsUQYd5tDlW039_3qWLVee44X0HyGf-TblA52NV5Ao>

1. **Töö kestvus**
   1. .Narva linna tänavavalgustite LED valgustite vahetustöödega alustab ehitustöövõtja kavade kohaselt 2024. a jaanuaril pärast vastava töövõtulepingu sõlmimist. Tööde perioodi kogupikkus on 6 kuud.
   2. Omanikujärelevalve (edaspidi: Järelevalve) teenuse osutamine algab hetkest, mil käsundusleping on allkirjastatud mõlema poole poolt tingimusel, et ehitustöövõtjaga on vastav töövõtuleping sõlmitud. Järelevalve osutamise kogupikkus on orienteeruvalt 6 kuud, millele lisandub 36 kuud ehitustööde garantiiaeg. Juhul, kui ehitusperiood pikeneb üle kavandatud lõpptähtaja enam kui kuue kuu võrra, tekib Järelevalve teostajal alates seitsmendast kuust õigus saada täiendavat tasu, mille igakuine maksimummäär ei ületa varasema perioodi keskmist tasu. Käsundiandja võib Järelevalve teenuse osutamise kas osaliselt või täielikult peatada või lepingu üles öelda vähemalt 14-päevase etteteatamisega. Viimati nimetatud tahteavalduse saamisel peab Järelevalvele, viivitamatult korraldama teenuse osutamise lõpetamise ning viima kulutused miinimumini.
   3. Ehitustööde garantiiaja pikkus on 36 kuud, garantiiaeg algab Lõppaktiga ehitustööde aktsepteerimisest Tellija poolt. Garantiiperioodil peab Järelevalve osalema 2 kuud enne esimese garantiiaasta lõppu ja 2 kuud enne 36-kuulise garantiiperioodi lõppu Tellija poolt kokku kutsutava garantiikomisjoni töös ja tööde ülevaatusel. Vajadusel peab Järelevalve garantiiperioodil (Tellija taotlusel) andma 5 tööpäeva jooksul hinnangu ilmnenud garantiijuhtumi kohta ning samuti teostama omanikujärelevalvet garantiitööde teostamise üle. Tasu nimetatud teenuste eest sisaldub pakkumuse hinnas.
2. **Hanke objekt**
   1. Käesoleva hanke objektiks on:
      1. omanikujärelevalve teostamine Narva linna tänavavalgustite vahetuse LED valgustite vastu (riigihanke nr 272368, edaspidi nimetatud ka kui “Ehitusobjekt”) ehitustööde teostamise perioodil vastavalt käesoleva hanke hankedokumentatsioonis toodud tingimustele;
      2. omanikujärelevalve teostamisega seotud ning sellest tulenevate teenuste osutamine ja toimingud, mis ei ole käesoleva hanke hankedokumentatsioonis otseselt kirjeldatud, kuid mis on tavapäraselt vajalikud omanikujärelevalve teenuse eesmärgi saavutamiseks.
   2. Hankija (Tellija) eesmärgiks on:
      1. teostada tähtaegselt, kvaliteetselt ja optimaalsete kuludega Narva linna tänavavalgustite vahetus LED valgustite vastu;
      2. tagada ehitustööde ja Ehitusobjekti vastavus kõigi asjassepuutuvate õigusaktide/standardite sätetele ning riigihanke nr 272368 tehnilise kirjelduse ja ehitustöövõtjaga sõlmitava töövõtulepingu nõuetele;
      3. tagada Ehitusobjekti ehitustööde nõuetekohane dokumenteerimine, sh kõigi ehitamise tehniliste dokumentide koostamine.

Teenuse osutamisel peab juhinduma omanikujärelevalve teenuse osutaja eeltoodud eesmärgist. Teenuseid osutatakse, lähtudes Tellija huvidest ja eesmärkidest. Omanikujärelevalve peab olema majanduslikult sõltumatu ehitustöövõtu töövõtjast ja selle alltöövõtjatest, sh ehitusprojekti koostajast, materjalide ja seadmete hankijatest ja valmistajatest ning kõigist asjaoludest, mille tõttu ta ei saa olla objektiivne tellija huvide esindamisel ning teenuse osutamisel.

1. **Omanikujärelevalve kohustused**

5.1. Järelevalve kohustused ehitusobjekti ehitustööde omanikujärelevalve teenuse osutamisel:

5.1.1 teostab Ehitusobjekti ehitustööde üle omanikujärelevalvet lähtuvalt kehtivast õigusest, sh ehitusseadustikust ning majandus- ja taristuministri 02.07.2015 määrusest nr 80 „Omanikujärelevalve tegemise kord“;

5.1.2. teostab järjepidevat järelevalvet Ehitusobjekti ehitustööde üle tuvastamaks, kas Ehitusobjekti ehitustööd vastavad kehtestatud nõuetele, mh kvaliteedi osas;

5.1.3. kontrollib ja veendub, et Ehitusobjekti ehitustööde käigus paigaldatavad tooted, materjalid, seadmed, ehitus-tehnilised lahendused ja kavandatud tehnoloogia vastavad õigusaktide nõuetele, Tellija eesmärgile ning Ehitusobjekti tehnilises kirjelduses, ehitustöövõtjaga sõlmitud töövõtulepingus ja projektdokumentatsioonis esitatud nõuetele;

5.1.4. juhul, kui kavandatud töö või toote, materjali või seadme osas tekib kahtlus, et see ei vasta nõuetele, nõuab Ehitusobjekti ehitustööde teostajalt lisadokumente või vastavaid katsetuste tulemusi tõestavaid dokumente, et tuvastada tegelik vastavus ja informeerib viivitamatult sellest Tellija esindajat;

* + 1. kontrollib, et Ehitusobjekti ehitusplatsil (töömaal) paiknevad tooted, materjalid ja seadmed on ladustatud nõuetekohaselt ning on vastavalt kaitstud, vältimaks nende juhusliku kadumise või kahjustumise ohtu. Keelab Ehitusobjekti ehitustööde teostajal vigastatud või muul põhjusel halvema kvaliteediga toodete paigaldamise;
    2. teeb ettepanekuid Ehitusobjekti projektdokumentatsiooni või projektlahenduse muutmiseks juhul, kui algselt kavandatud lahendus on ebasobiv, ei vasta Tellija eesmärgile või ei taga parima ja otstarbekaima lahenduse saavutamist;
    3. jälgib, et Ehitusobjekti ehitustöid teostatakse keskkonnasäästlikult ning kontrollib keskkonnanõuete täitmist;
    4. nõuab katsetuste ja mõõdistamiste teostamist nende Ehitusobjekti ehitustööde osas, millede vastavust saab tuvastada katsetuste ja/või mõõdistamiste teel;
    5. nõuab korduskatsetuse tegemist Ehitusobjekti ehitustööde teostaja kulul, kui esmane katsetus/mõõdistus osutab mittevastavale tööle ja/või Ehitusobjekti ehitustööde teostaja muudab pärast katsetuse tegemist süsteemi/konstruktsiooni;
    6. jälgib ehitustöövõtja esitatud detailset töökavade järgimist ja täitmist ning tööde graafikus püsimist;
    7. täidab muid omanikujärelvalve ülesandeid, mis on sätestatud Tellija ja ehitustöövõtja vahel sõlmitud töövõtulepingus;
    8. kontrollib ja kooskõlastab Ehitusobjekti ehitustööde teostamise aruandeid/akte, sh kontrollib Ehitusobjekti ehitustööde teostaja poolt tehtud tööde mahte;
    9. esitab ehitustöövõtjale ja Tellijale vajadusel kirjalikult loendi töödest, konstruktsioonidest ja sõlmedest, mille kohta peab vajalikuks täiendavate ehitustööde teostamise aluseks olevate dokumentide koostamist (sh tööjoonised). Järelevalve kontrollib, et nimetatud loendis nimetatud dokumendid oleksid olemas, vastaksid nõuetele, tegelikkusele ja oleksid sobilikud ehitamiseks enne töödega alustamist;
    10. kontrollib ehitusprojekti nõuetele vastavust, mille käigus tehakse kindlaks ehitusprojekti terviklikkus ning kas ehitusprojekti järgi on võimalik ehitise nõuetekohasust hinnata ja ehitist ehitada, andes oma seisukoha 5 tööpäeva jooksul. Ilma järelevalve ja Tellija kirjaliku heakskiiduta ehitusprojekti dokumendil pole ehitustöövõtjal õigust vastavaid ehitustöid alustada;
    11. nõuab ehitustöövõtjalt igapäevaste tööpäevikute koostamist
    12. nõuab ehitustöövõtjalt materjalide ja toodete kohta vastavusavalduse, vastavustunnistuse või tüübikinnituse esitamist. Nimetatud dokumendid peavad olema ehituspäeviku lisaks ning need peavad olema esitatud enne materjalide ja toodete paigaldust;
    13. ei luba ehitustöövõtjal ehitusplatsile toodud ehitusprojekti dokumentide spetsifikatsioonidele ja kehtivatele normidele mittevastavate materjalide ja toodete kasutamist ning jälgib selle nõudmise täitmist;
    14. jälgib, et ehitusplatsil oleks võimalike kontrollivate institutsioonide jaoks pidevalt kättesaadaval üks komplekt ehitusprojekti dokumente;
    15. kontrollib, et ehitustöövõtja säilitaks dokumendid, mis tõendavad materjalide ja toodete kvaliteeti ning teeb pärast kontrollimist dokumentidest koopiad;
    16. kontrollib, kas kehtivate eeskirjade kohaselt ettenähtud katsetamised ja testimised on ehitustöövõtjal läbi viidud ja vastavad dokumendid säilitatud;
    17. kontrollib ja allkirjastab kõik ehitustöövõtja poolt esitatud dokumendid, mille alusel toimub tööde eest tasumine (arved, teostatud tööde aktid, projektimuudatused, töömahtude muutused jne);
    18. kontrollib materjalide ja toodete ladustamise ning keskkonnaohutuse eeskirjade täitmist ehitusplatsil, informeerib ehitustöövõtjat kirjalikult esinevatest puudustest ning nõuab nende kõrvaldamist;
    19. nõuab ja tagab ehitustööde täitedokumentatsiooni õigeaegset vormistamist (sh teostusjooniste, hooldusjuhendite, kasutusjuhendite) ning hindab teostusjooniste vastavust tegelikkusele;
    20. kontrollib riiklike inspektsioonide, kohaliku omavalitsuse ehitusjärelevalve, samuti autorijärelevalve ja teiste ehituse kontrollijate poolt ehitusplatsi päevikusse tehtud märkuste ja ettekirjutuste õigeaegset täitmist;
    21. osaleb kõigil Tellija ja ehitustöövõtja poolt määratud koosolekutel ning protokollib neid. Protokolli saadab ta kõigile koosolekul osalenutele hiljemalt 2 tööpäeva jooksul alates koosoleku toimumisest;
    22. vaatab üle ehitaja poolt esitatavad muudatus- ja lisatööde ettepanekud, kontrollib mahtusid ja ühikhindasid ning vajadusel annab muudatustele ekspertarvamuse;
    23. osaleb ehitise vastuvõtmises, kontrollib ehitusmahtusid ja tõendab vastuvõtuaktis ehitustööde vastavust ehitusprojekti dokumentidele;
    24. võib nõuda ehitustöövõtjalt ehitustööde seiskamist avariiohtliku olukorra ilmnemisel või defektidega ehitustööde ümbertegemist, kui see ei vasta ehitusprojekti dokumentides esitatud nõuetele või kehtivatele normidele. Kui Järelevalve otsuse hilisemal vaidlustamisel selgub, et tema nõue ehitustööd seisata või ümber teha polnud põhjendatud, peab ta kompenseerima ehitustöövõtjale ja käsundiandjale oma tegevusega põhjustatud kahju;
    25. soovitab Töövõtjale meetodeid, mis aitavad kaasa ehitustööde efektiivsemale teostamisele.
    26. kooskõlastab Tellijaga kõik otsused ja toimingud, mis võivad mõjutada või mõjutavad Ehitusobjekti valmimise vahetähtaegu ja/või lõpptähtaega ja/või Ehitusobjektiga seonduvate Tellija rahaliste kohustuste suurenemist;
    27. esitab Tellijale hinnangu aruande/akti kohta hiljemalt 3 tööpäeva jooksul arvates selle saamisest;
    28. kontrollib Ehitusobjekti ehitustööde teostaja poolt esitatud ehitamise tehnilisi dokumente, sh kontrollib täitedokumentatsiooni vastavust õigusaktide ja Tellija nõuetele ning ehitamise tehniliste dokumentide, sh täitedokumentatsiooni sisu vastavust tegelikule olukorrale, veendumaks Ehitusobjekti ehitustööde teostaja poolt üleantud dokumentatsiooni mahu ja sisu korrektsuses ja piisavuses;
    29. menetleb muudatustöid ja esitab ettepanekuid muudatustööde kokkuleppe sõlmimiseks
    30. kontrollib võimalikke Ehitusobjekti ehitustööde projektdokumentatsiooni muudatus- ja täiendusettepanekuid, annab oma ekspertarvamuse võimalike Ehitusobjekti ehitustööde projektdokumentatsiooni muudatuste ja täienduste vajalikkuse ja põhjendatuse kohta, samuti nende mõju kohta Tellija eesmärgile ja Ehitusobjekti ehitustööde maksumusele;
    31. osaleb Ehitusobjekti ehitustööde vastuvõtmisel, kui Ehitusobjekti ehitustöödes on saavutatud põhiline kasutusvalmidus;
    32. teostab Ehitusobjekti ehitustööde ülevaatuse, fikseerib vaegtööd ja puudused ning fikseerib ülevaatuse tulemused Ehitusobjekti ehitustööde ülevaatuse tabelis;
    33. pärast Ehitusobjekti ehitustööde teostaja poolset puuduste kõrvaldamist osaleb järelülevaatusel ja fikseerib tulemused Ehitusobjekti ehitustööde ülevaatuse tabelis;
    34. kontrollib ja korraldab vaegtööde teostamist, kuni nende lõpliku kõrvaldamiseni;
    35. koordineerib infovahetust kõigi Ehitusobjekti ehitustöödega seotud osapoolte, sealhulgas Tellija, Ehitustöövõtja projektijuhi, projekteerija jt vahel;
    36. osaleb ehitus-/ töökoosolekutel ning mistahes muudel vajalikel koosolekutel, juhib ja protokollib neid ning tagab, et protokollid esitatakse kokkulepitud korras osapooltele kinnitamiseks. Ehituskoosolekud tuleb korraldada vähemalt sagedusega 1 kord kolme nädala jooksul; Erakorralised koosolekud toimuvad ühe poole nõudmisel mitte hiljem kui 1 (ühe) tööpäeva jooksul alates sellekohase kirjaliku teate esitamisest teisele poolele.
    37. esitab Tellijale käsundi täitmise lõõparuande, andes Tellijale ülevaate tööde vastavusest nõuetele ja oma hinnangu Ehitusobjekti ehitustööde hankelepingu täitmise edukuse kohta;
    38. informeerib Tellijat koheselt (kuid hiljemalt 1 tööpäeva jooksul) kirjalikult, kui on ohustatud Tellija eesmärgi saavutamine või ehituse töövõtulepingu täitmine ning teeb omapoolsed ettepanekud, rakendades eelnevalt kõiki võimalike meetmeid ohu ärahoidmiseks;
    39. tagab, et omanikujärelevalve vastutav spetsialist juhib läbivalt omanikujärelevalve teostamist, teostab Ehitusobjekti ehitustööde järelevalvet ja täidab teisi õigusaktidest ja hankedokumentidest tulenevaid kohustusi ning on Ehitusobjekti ehitustööde faktilise teostamise ajal Tellijale pidevalt kättesaadav;
    40. tagab kõigi asjakohaste toimingute tegemise õigusaktidele vastava pädevusega omanikujärelevalve teostaja(te) poolt.
    41. kohustub ülesannete täitmisel kasutama tööjõudu, kelle koolitus, oskused ja kogemus vastavad osutatava teenuse ulatusele, iseloomule ja keerukusele ning kelle andmed on ta koos hanke pakkumusega Tellijale esitanud
    42. täidab Majandus- ja taristuministri 02.07.2015 määrusest nr 80 „Omanikujärelevalve tegemise kord“ ning teistest Eesti Vabariigis kehtivatest õigusaktidest ehitustööde järelevalvele tulenevaid kohustusi.
    43. kontrollib ja võrdleb ehituse töövõtulepingu dokumente ehitusprojekti dokumentidega ja informeerib Tellijat kirjalikult igast ilmnenud puudusest ning vastuolust
  1. Järelevalve kohustused ehitusobjekti garantiiperioodil:
     1. osalema 2 kuud enne esimese, teise ja kolmanda garantiiaasta lõppu Tellija poolt kokku kutsutava garantiikomisjoni töös ja tööde ülevaatusel, saabub garantiiperioodi jooksul muul ajal Tellija nõudmisel 5 tööpäeva jooksul andma hinnangut võimalike garantiijuhtumite kohta ning teostab järelevalvet garantiitööde teostamise üle;
     2. ülevaatuste tulemuste kohta koostama aruande ja esitama selle Käsundiandjale ning nõudma Töövõtjalt defektide tähtaegset kõrvaldamist;
     3. garantiiperioodi ülevaatuse aruanded peavad käsitlema ülevaatuse tulemusi, avastatud defekte, kinnitust varasemate defektide likvideerimise kohta, ettepanekuid ning soovitusi hooldustöödeks jm. Garantiiperioodi ülevaatuse aruanded tuleb esitada ühes eksemplaris ja digitaalsel andmekandjal (USB);

## TEENUSE OSUTAMISEL KOHALDUV ÕIGUS

Omanikujärelevalve töömahtu kuuluva töö teostamine peab toimuma vastavalt Eestis kehtivale õigusaktidele (kehtivates töötlustes), sh:

1. Ehitusseadustik,
2. Majandus- ja Kommunikatsiooniministri määrus nr 80 2. juuli 2015, Omanikujärelevalve tegemise kord (<https://www.riigiteataja.ee/akt/103072015027>);
3. Asjakohased EVS standardid või samaväärsed;
4. Omavalitsuse poolt kehtestatud määrused, eeskirjad ja korrad.

**Lisa 6. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: veebilehehange/teenused

**Maksumustabel**

* + - 1. Oleme tutvunud hanke dokumentide ja nende lisadega ning kinnitame, et nõustume täielikult hankija esitatud tingimustega.
      2. Oleme tutvunud riigihanke „Narva linna tänavavalgustite vahetus LED valgustite vastu“ (hanke nr 272368) ehitustööde mahtu kuuluvate töödega.
      3. Kinnitame hanke dokumentides esitatud tingimuste ülevõtmist.
      4. Pakkumuse koostamisel oleme arvesse võtnud kõik käesoleva hanke teostamiseks ja hankelepingu eesmärgi saavutamiseks vajalikud töövõtja tegevused ja toimingud, kaasa arvatud need, mis ei ole otseselt kirjeldatud hanke dokumentides, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.
      5. Meie hinnapakkumus on jõus vähemalt 3 kuud, hinnapakkumuse esitamise tähtpäevast arvates.
      6. Kinnitame, et omame hankelepingu täitmiseks vajalikke intellektuaalse omandi õigusi.

Meie hinnapakkumuse maksumus hanke teostamiseks on toodud alljärgnevalt:

|  |  |  |  |
| --- | --- | --- | --- |
| Teenuse nimetus | Pakkumuse maksumus käibemaksuta | Käibemaks 22% | Maksumus käibemaksuga |
| Omanikujärelevalve teenus Narva linna tänavavalgustite LED valgustite vahetusel |  |  |  |

Omanikujärelevalve eest vastutav projektijuht on ………………….(ees- ja perekonnanimi).

……………………………………..

(Pakkuja nimi)

(allkirjastatud digitaalselt)

……………………………………..

(Pakkuja seadusjärgne või volitatud esindaja nimi)

**Lisa 7. Hankelepingu projekt**

Hankija nimi: Narva Linnavalitsuse Linnamajandusamet

Riigihanke nimetus: Omanikujärelevalve teenus Narva linna tänavavalgustite LED valgustite vahetusel

Menetlusliik: lihtmenetlus/teenus

Pakkuja nimi:

Pakkuja registrikood:

###### **KÄSUNDUSLEPING nr ...................**

*[kuupäev digiallkirjas]*

###### **I LEPINGU POOLED**

* 1. Käesoleva käsunduslepingu (edaspidi „leping”) poolteks on Narva Linnavalitsus, registrikood 75039729, aadress Peetri plats 3, 20308 Narva linn, mida keda ameti põhimääruse alusel esindab Natalja Šibalova, direktor, (edaspidi „käsundiandja”, “pool” või koos käsundisaajaga „pooled”)

ja

...................,registrikood ..................., aadress ..................., keda volikirja/põhikirja/seaduse alusel esindab Eesnimi Perekonnanimi (edaspidi „käsundisaaja”, „järelevalve“, „pool” või koos käsundiandjaga „pooled”).

**II LEPINGU OBJEKT**

* 1. Käesoleva lepingu objektiks on Narva linna tänavavalgustite LED valgustite vahetusel omanikujärelevalve teenus (edaspidi nimetatud töö)
  2. Järelevalve teostamine seisneb tänavavalgustite vahetustööde vastavuse kontrollimises, tööprotsessi koordineerimises ja juhtimises (sh ajagraafikus püsimise tagamises), töökoosolekutel osalemises, nende juhtimises ja nende korraldamises (sh protokollimises), sagedusega vähemalt kord kahe nädalas töö teostamise perioodil (vajadusel sagedamini) vastavalt Lepingus ja õigusaktides sätestatud nõuetele ning Järelevalve teostamise eesmärgile;
  3. Järelevalve teenus sisaldab välisvalgustuse renoveerimise ja taastamistööde järelevalve teostamist, sh kuid mitte ainult kasutatavatest materjalidest proovide võtmist, proovide katsetamist ja tulemuste vastavuse kontrolli, nõutavate mõõdistuste ja vastavate kvaliteedikontrolltoimingute teostamist objektil ja objekti täitedokumentatsiooni koostamist.
  4. Käesoleva lepingu punktis 2.3-2.4 nimetatud Töö hõlmab kõiki vajalikke toiminguid, mida ei ole käesolevas lepingus otseselt nimetatud, kuid mis on vajalikud lepingu eesmärgi saavutamiseks.

###### **III LEPINGU DOKUMENDID**

* 1. Teenust osutatakse vastavalt hanke „Omanikujärelevalve teenus Narva linna tänavavalgustite LED valgustite vahetusel“ hankedokumentidele, käesolevale lepingule, lepingu lisadele, majandus- ja taristuministri 02.07.2015 määrusele nr 80 „Omanikujärelevalve tegemise kord“, ehitusseadustikule ning muudele lepingus sätestatud dokumentidele.
  2. Teenuse osutamisel on aluseks käsundiandja poolt üleantavad lisadena lepingu juurde kuuluvad dokumendid järgnevas ülimuslikkuse järjekorras:

3.2.1. Riigihanke Narva linna tänavavalgustite vahetus LED valgustite vastu, viitenumber: 272368 dokumendid, veebilehehanke Omanikujärelevalve teenus Narva linna tänavavalgustite LED valgustite vahetusel dokumendid.

3.2.2. Pakkuja pakkumus .

3.2.3. „Narva linna tänavavalgustuse projekteerimine“ põhiprojekt, töö nr 23685.

3.2.4. Ehitusseadustik ja sellest tulenevalt kehtestatud nõuded.

3.2.5. Omanikujärelevalve käsunduslepingu üldtingimused (OKÜ 2005).

**IV JÄRELEVALVE KOHUSTUSED**

* 1. Järelevalve kohustub ülesannete täitmisel kasutama tööjõudu, kelle koolitus, oskused ja kogemus vastavad osutatava teenuse ulatusele, iseloomule ja keerukusele ning kelle andmed on ta koos hanke pakkumusega käsundiandjale esitanud. Käsundisaaja vastutava(te) spetsialisti(de) vahetamine teenuse osutamise käigus on lubatud Käsundiandja kirjalikul nõusolekul. Järelevalve kohustub viibima objektil vähemalt 2 tundi kõigil päevadel, mil toimub ehitustöö. Järelevalve teeb lepinguga võetud töö erapooletult, esindades käsundiandja huve ja eesmärke, toetudes seadustele ja normatiivaktidele. Lepingu täitmisel peab järelevalve olema majanduslikult sõltumatu ehituse projekteerijast, ehitustöövõtjast, materjalide ja konstruktsioonide edasimüüjatest ja valmistajatest, samuti muudest asjaoludest, mille tõttu ta ei saa olla objektiivne käsundiandja huvide esindamisel ning teenusega seotud otsuste tegemisel. Kui ehitustööde käigus sellised asjaolud ilmnevad, on järelevalve kohustatud sellest käsundiandjat informeerima.
  2. Järelevalve täidab kõiki hanke „Omanikujärelevalve teenus Narva linna tänavavalgustite LED valgustite vahetusel“ tehnilises kirjelduses talle määratud kohustusi.
  3. Järelevalvel on õigus nõuda ehitustöövõtjalt ehitustööde seiskamist avariiohtliku olukorra ilmnemisel või defektidega ehitustööde ümbertegemist, kui see ei vasta ehitusprojekti dokumentides esitatud nõuetele või kehtivatele normidele. Kui järelevalve otsuse hilisemal vaidlustamisel selgub, et tema nõue ehitustööd seisata või ümber teha polnud põhjendatud, peab ta kompenseerima ehitustöövõtjale ja käsundiandjale oma tegevusega põhjustatud kahju.
  4. Järelevalve ei vastuta oma kohustuste mittetäitmise või mittekohase täitmise eest juhul, kui ehitustöövõtja ja käsundiandja vahel sõlmitud ehituse töövõtulepingu dokumentide tingimused võimaldavad ehitustöövõtjal keelduda järelevalve põhjendatud ja õiguspäraste ettekirjutuste ja/või nõudmiste täitmisest.

**V KÄSUNDIANDJA KOHUSTUSED JA VASTUTUS**

* 1. Käsundiandja annab Järelevalvele üle ehituse töövõtulepingu dokumendid ja ehitusprojekti dokumendid ning ehitustööde teostamise käigus ehitusprojekti dokumentide muudatused lepingu lisadena, samuti lepingu täitmise käigus Käsundiandja ja kolmandate isikute vahel sõlmitavad ning Käsundiandjale kolmandate isikute poolt esitatavad dokumendid, millised omavad tähtsust lepingu täitmisel. Käsundiandja vastutab nende dokumentide õigsuse eest.
  2. Käsundiandja vastutab ehitusplatsi, seal toimuvate ehitustööde ja sellega kaasneda võivate kõrvalmõjude eest ümbritsevale keskkonnale, välja arvatud osas, mis on lepingutega üle antud projekteerijale, ehitustöövõtjale ja järelevalvele.
  3. Käsundiandja kohustub esitama kolmandale osapoolele, sh ehitustöövõtjale ja ehitusjuhile järelevalve teostaja nime ja kohustuste loetelu. Vastuolude puhul järelevalve käsunduslepingu tingimuste ja ehituse töövõtulepingu tingimuste vahel vastutab tagajärgede eest käsundiandja.
  4. Käsundiandja tasub osutatud teenuse eest lepingus ettenähtud mahus ja tähtaegadel.
  5. Käsundiandjal on õigus sekkuda järelevalve tegevusse ainult lepingus ja selle lisades sätestatud ulatuses.
  6. Käsundiandjal on igal ajal õigus kontrollida lepingu täitmist järelevalve poolt ning lepingu täitmisele kaasatud spetsialistide kvalifikatsiooni.

**VI LEPINGU HIND NING TEOSTATUD TEENUSE KÄSUNDUANDJALE ÜLEANDMISE JA ARVELDUSTE KORD**

* 1. Lepingu hind on XXXXXX (XXX) eurot (edaspidi Lepingu hind). Hinnale lisandub seadusega ettenähtud käibemaks. Lepingu hind sisaldab endas kõigi lepingus ja selle lisades fikseeritud kohustuste täitmist. Lepingu Hind on lõplik ning sisaldab kõiki Käsundisaaja riske, tasusid, kulusid ning tema kasumit.
  2. Käsundisaaja ei või nõuda Teenuse osutamise eest mistahes muu summa ega tasu maksmist peale Lepingu Hinna, sh ei ole õigus nõuda mistahes täiendavaid summasid tulenevalt inflatsioonist, ehitushinnaindeksi tõusust, tööjõu ja teenuste kallinemisest või mistahes teiste kulude muutumisest Lepingu kehtivuse ajal.
  3. Teenused antakse järelevalve poolt käsundiandjale üle teenuse üleandmise-vastuvõtmise vaheaktide ja lõppaktiga. Järelevalvel on õigus esitada Käsundiandjale vaheakt iga kuu lõpus vastavalt lõppeval kuul teostatud ehitustööde määrale (kuudel, mil ehitustöid ei toimu, ei esita ka järelevalve vaheakti). Järelevalvel on õigus esitada Käsundiandjale lõppakt pärast 100% ehitustööde ja ehitise üleandmise-vastuvõtmise lõppakti allkirjastamist kõigi poolte poolt.
  4. Tellija loetakse Lepingu täitmise lõplikult vastu võtnud olevaks, kui ta kinnitab seda kirjalikult Omanikujärelevalve poolt esitataval Lepingu täitmise tõendamiseks koostatud dokumendil (käsundi täitmise lõpparuanne). Tellija poolt kirjalikult aktsepteeritud lõpparuanne on aluseks tasumisele kuuluva arve koostamiseks
  5. Tellija peab 7 (seitsme) tööpäeva jooksul, kas allkirjastama käsundi täitmise tõendamiseks koostatud lõpparuande ning tagastama ühe eksemplari allkirjastatult Omanikujärelevalvele või lükkama käsundi täitmise tagasi, esitades Omanikujärelevalvele motiveeritud vastuväite käsundi täitmise vastuvõtmisest keeldumise kohta.
  6. Motiveeritud keeldumisena käsitletakse üksnes keeldumist, mis sisaldab sisulist põhjendust, viiteid vastavatele lepingu punktidele, millisele järelevalve poolsele rikkumisele käsundiandja tugineb, samuti konkreetsete tööde kirjeldust ja mahtu, mille vastuvõtmisest keeldutakse, kusjuures käsundiandjal puudub õigus keelduda tööde vastuvõtmisest osas, milles on tuvastatav vastava töö kvaliteetne teostamine.
  7. Käsundi täitmise aruanne muutub Tellija poolt allkirjastamise järgselt Lepingu lahutamatuks osaks ning Omanikujärelevalvel tekib õigus esitada Tellijale täidetud käsundit hõlmav arve.
  8. Järelevalve esitab käsundiandjale arve mõlema poole poolt allkirjastatud teenuse üleandmise-vastuvõtmise akti alusel 90% ulatuses aktis kajastatud tööde maksumusest. 10% lepingu maksumusest kuulub tasumisele pärast 100% tööde teostamist allkirjastatud lõppakti alusel esitatud arve alusel.
  9. Ehitusperioodi pikenemisel toimub teenuse lõplik üleandmine-vastuvõtmine ehituse reaalse valmimise järgselt. Järelevalve tööperioodiks loetakse kogu ehitusperiood, olenemata sellest, millises mahus mingil kuul ehitustöid teostatakse. Kuid, mil ehitustööd ei toimu (näiteks, talve perioodil või muul tehnilisel põhjusel), ei arvestata tööde perioodi pikendamise perioodi hulka. Käsundisaaja on kohustatud osutama lepingu hinna eest omanikujärelevalve teenust ehitustööde tegeliku valmimiseni/vastuvõtmiseni. Juhul, kui ehitusperiood pikeneb käsundisaajast sõltumatutel põhjustel üle kavandatud lõpptähtaja enam kui kuue kuu võrra, tekib Järelevalve teostajal alates seitsmendast kuust õigus saada täiendavat tasu, mille igakuine maksimummäär ei ületa varasema perioodi keskmist tasu.
  10. Töövõtja esitab arved vastavalt lõppenud kuu jooksul Töövõtja poolt teostatud tööde mahule ja maksumusele, mis arvutatakse akteeritud osa osakaalu ja Töövõtja pakkumuses toodud kogumaksumuse korrutamisel.
  11. Tellijal on õigus keelduda tasu maksmisest, kui Töövõtja on teostanud Tellijaga eelnevalt kooskõlastamata Tööd.

**VII LEPINGU PERIOOD**

* 1. Järelevalve alustab teenuse osutamist viivitamatult pärast ehitustööde alustamist ja sellekohase kirjaliku teate saamist.
  2. Järelevalve osutamise kogupikkus on orienteeruvalt 6 kuud ehitustööde alustamisest, millele lisandub 36 kuu pikkune ehitustööde garantiiaeg.
  3. Käsundiandja võib teenuse osutamise kas täielikult või osaliselt peatada või Kokkuleppe üles öelda vähemalt 14-päevase etteteatamisega Järelevalvele, kes peab otsekohe korraldama Teenuse osutamise lõpetamise ning viima kulutused miinimumini.
  4. Ehitise garantiiajal on järelevalve kohustatud osalema objekti garantiiaegsetel ülevaatustel, käsundiandja nõudmisel võimalike garantiijuhtumite kohta hinnangu andmisel ning teostama järelevalvet garantiitööde teostamise üle.

###### **VIII VASTUTUS**

* 1. Käsundisaaja vastutab Käsundiandjale Lepingu rikkumisega tekitatud varalise kahju eest.
  2. Kui Käsundiandja avastab Teenuses puuduseid või kui Teenus ei vasta muul viisil Lepingust tulenevatele nõuetele, on Käsundiandjal õigus oma valikul nõuda Käsundisaajalt nimetatud puuduste, tasuta kõrvaldamist, andes selleks mõistliku tähtaja. Kui Käsundisaaja ei kõrvalda puudusi talle antud tähtaja jooksul, on Käsundiandjal õigus teha või lasta teha Teenustes vajalikud parandused ja täiendused Käsundisaaja kulul ja/või alandada Teenuse eest maksmisele kuuluvat tasu või kohaldada muid õigusaktides sätestatud õiguskaitsevahendeid.
  3. Kui Käsundisaaja on rikkunud oma lepingulisi kohustusi, on Käsundiandjal õigus rakendada sanktsioonina leppetrahvi iga rikkumise eest 0,2% Tasust, kokku mitte rohkem kui 10% Tasust
  4. Kui Käsundisaaja ei täida ehituse garantiiperioodil oma kohustusi Teenust osutada ehk ei ilmu ülevaatusele vastavalt Lepingu punktile 7.4, on Käsundiandjal õigus rakendada sanktsioonina leppetrahvi iga rikkumise eest 0,2% Tasust, kokku mitte rohkem kui 5% Tasust.
  5. Leppetrahvinõude või teate leppetrahvinõude esitamise kavatsusest peab Käsundiandja Käsundisaajale esitama 3 kuu jooksul kohustuse rikkumise avastamisest arvates.
  6. Kui käsundiandja ei tasu järelevalve poolt esitatud arvet tähtaegselt, on järelevalvel õigus nõuda käsundiandjalt viivist kuni 0,2% tasumata arve summast päevas.
  7. Leppetrahvi summat võib tasaarveldada järelevalve poolt esitatavate arvete summadega.

###### **IX MUUD TINGIMUSED**

* 1. Leping jõustub selle allakirjutamisest poolte volitatud esindajate poolt või alates hanke „Narva linna tänavavalgustite vahetus LED valgustite vastu“ (viitenumber 272368)hankelepingu jõustumisest, kui viimati nimetatu leiab aset hiljem kui esimene. Sama kord laieneb kõigile lepingu lisadele ja muudele lepingu alusel vormistatavatele dokumentidele, kui dokumendis endas ei ole sätestatud teistsugust jõustumise korda.
  2. Leping kehtib kuni poolte poolt endale võetud kohustuste kohase täitmiseni, välja arvatud lepingus sätestatud erandid.
  3. Ehitustööde ajutisel katkestamisel kuni üheks kuuks tasutakse järelevalvele sellel perioodil analoogselt teenuse täitmisele. Järelevalve tagab sel perioodil alalise valmisoleku teenuse osutamise jätkamiseks. Ehitustööde ajutisel katkestamisel üle ühe kuu katkestatakse teenuse eest tasumine, kuid järelevalve säilitab valmisoleku jätkata teenuse osutamist 5 tööpäeva jooksul alates käsundiandjalt vastavasisulise teate saamisest. Ehitustööde peatumisel (näiteks talve perioodil või muul põhjusel) peatatakse omanikujärelevalve teenuse tellimine, millest käsundiandja teavitab käsundisaajat mõistliku aja võrra ette.
  4. Kumbki Pool ei oma õigust muuta lepingut teise poole nõusolekuta. Igast lepingu muudatuse tegemise ettepanekust tuleb teisele poolele teatada kirjalikult. Muudatused lepingus peavad olema kooskõlas riigihangete seaduse § 123.
  5. Järelevalve kohustub mitte andma kolmandatele isikutele informatsiooni ehitustööde projektdokumentide ja ehitustööde kohta, välja arvatud seadusega sätestatud juhtudel.
  6. Pooled kohustuvad rakendama kõiki kohaseid meetmeid, et lahendada kõik lepingust tulenevad vaidlusküsimused läbirääkimiste teel, kahjustamata seejuures teise poole lepingust tulenevaid ja seaduslikke õigusi ja huve. Vääramatu jõu ilmnemisel (loodusõnnetused, eri- ja sõjaolukord) on pooltel õigus peatada lepingu täitmine kuni takistavate asjaolude kõrvaldamiseni, kuid mitte enam kui kuueks kuuks. Seejärel lepivad pooled kirjalikult kokku lepingu edasise täitmise või ülesütlemise suhtes. Igal juhul on järelevalvel õigus saada tasu osutatud teenuse eest.
  7. Pooltel on õigus leping üles öelda võlaõigusseaduse § 631 sätestatud juhtudel.
  8. Kui lepingu peatamine või katkestamine leiab aset vääramatu jõu ilmnemise tõttu või muudel poolte tahtest sõltumatutel asjaoludel või ehitustööde ajutise seiskumise tõttu, on järelevalvel õigus saada tasu proportsionaalselt lepingu hinnast vastavalt tegelikult osutatud teenuste mahule. Sama õigus on järelevalvel ka juhul, kui käsundiandja mistahes alusel lõpetab lepingu ühepoolselt ennetähtaegselt, välja arvatud lepingu lõpetamine, mis on tingitud järelevalve poolsest süülisest lepingu rikkumisest, samuti kui järelevalve ütleb lepingu üles.

**X POOLTE ESINDAJAD JA SIDEKANALID**

* 1. Käsundiandjat esindab

1. Tellija esindajad tehnilistes küsimustes on: Rimma Aleksejeva, tel + 372 359 9214, tel: +372 5664 9020**,** [rimma.aleksejeva@narva.ee](mailto:rimma.aleksejeva@narva.ee),
   1. Käsundisaajat esindab projektijuht ....., telefon ......., e-post ........

**XI VAIDLUSTE LAHENDAMINE**

11.1. Käesoleva lepingu täitmisel ja lõpetamisel tekkivad Poolte vahelised vaidlused ja lahkhelid lahendatakse vastastikusel mõistmisel põhinevatel läbirääkimistel, mille tulemused vormistatakse protokolliga;

11.2. Juhul, kui Pooled ei saavuta omavahelist kokkulepet, lahendatakse küsimus Viru Maakohtus.

**XII LÕPPSÄTTED**

12.1. Lepingu sõlmimisele, täitmisele ja tõlgendamisele ning Lepingust tulenevate vaidluste lahendamisele kohaldatakse Eesti Vabariigi õigust;

###### **XIII POOLTE ALLKIRJAD**

**Tellija esindaja: Töövõtja esindaja:**

(allkirjastatud digitaalselt) (allkirjastatud digitaalselt)

Natalja Šibalova

Ameti direktor